Verligting wag dalk op motoristeArgieffoto. “Ons verwag dat petrol met 26c per liter sal daal terwyl diesel en paraffien met 20c per liter sal daal,” het die AA gesê. Volgens die AA het die rand in Mei opgang gemaak teen die Amerikaanse dollar en het internasionale petroleumpryse teruggesak. “Politieke onsekerheid sal volgens alle aanduidings voortduur en dis ons uitkyk op die mediumtermyn dat laer internasionale petroleumpryse die sleutel sal wees tot handhawing van plaaslike brandstofprysstabiliteit indien die rand weer verswak.” Brandstofpryse het op 3 Mei met 49c per liter meer vir petrol en tussen 30 en 32c per liter vir diesel gestyg. Dit is die hoogste wat dit die afgelope jaar en ’n half was.